Echipa engleză Manchester City a învins duminică, pe teren propriu, scor 3-1, pe West Ham United şi a cucerit titlul de campioană a Angliei pentru a patra oară consecutiv.
În ultima etapă din Premier League, City a câştigat duelul de la distanţă cu Arsenal. Foden a înscris o dublă pentru echipa lui Guardiola, iar oaspeţii au redus din diferenţă, readucând speranţele în tabăra lui Arsenal, dar Rodri a refăcut avantajul gazdelor şi Manchester City se clasează pe primul loc în ierarhia din campionat, cu 91 de puncte, cucerind al patrulea titlu consecutiv şi al şaselea din ultimii şapte ani, notează News.ro.
Arsenal a fost a doua, cu 89 de puncte, elevii lui Arteta învingând greu acasă, scor 2-1, pe Everton. FC Liverpool a încheiat podiumul, cu 82 de puncte, iar în Liga Campionilor va mai merge şi Aston Villa.
Tottenham, cu Radu Drăguşin titular, s-a impus cu 3-0 la Sheffield, s-a calsat pe 5, cu 66 de puncte, şi va juca în Europa League, în timp ce londonezii de la Chelsea (locul 6, cu 63 de puncte) ocupă ultima poziţie care duce în cupele europene, respectiv în Conference League.
Au retrogradat Luton Town, Burnley şi Sheffield United, iar golgeter, pentru al doilea sezon consecutiv, este atacantul lui Manchester City, norvegianul Erling Haaland, cu 27 de goluri.
A fost şi ultimul meci pe banca tehnică a echipelor lor pentru Jurgen Klopp (FC Liverpool), Roberto De Zerbi (Brighton) şi David Moyes de la West Ham United.
Rezultate înregistrate duminică, în etapa a 39-a din Premier League:
Arsenal Londra – Everton 2-1 (Tomiyasu 43, K. Havertz 89 / I. Gueye 40);
Brentford – Newcastle 2-4 (Janelt 48, Wissa 70 / H. Barnes 21, J. Murphy 36, Isak 38, Brunos Guimaraes 77);
Brighton – Manchester United 0-2 (Dalot 73, R. Hojlund 88);
Burnley – Nottingham Forest 1-2 (Cullen 72 / C. Wood 2, 14);
Chelsea – Bournemouth 2-1 (M. Caicedo 17, Sterling 48 / Badiashile 48 autogol);
Crystal Palace – Aston Villa 5-0 (Mateta 9, 39, 63, Eze 54, 69);
FC Liverpool – Wolverhampton 2-0 (Mac Allister 34, Quansah 40);
Luton Town – Fulham 2-4 (C. Morris 45+1 penalti, Doughty 55 / A. Traore 43, R. Jimenez 45+3, 49, H. Wilson 68);
Manchester City – West Ham 3-1 (Foden 2, 18, Rodri 59 / Kudus 42);
Sheffield United – Tottenham 0-3 (Kulusevski 14, 65, Porro 59).